Knut Buen

Knut Buen (født 31. oktober 1948 i Jondalen, Gransherad nå i Kongsberg) er en norsk folkemusiker, hardingfelespiller, komponist, folkeminnesamler, skribent, rosemaler, gårdbruker og forretningsmann. Han er sønn av spelemannen Anders A. Buen og kvedaren Margit Buen (født Tjønn), og bror av folkemusikerne Hauk Buen og Agnes Buen Garnås og billedhuggeren Kari Buen, og far til skuespillerinnen Ingebjørg Buen.Også bestefaren Asmund J. Buen og tanten Bergit Tjønn var felespillere og komponister. Onkelen John Tjønn var en kjent felemaker og rosemaler. Knut Buen er en av Norges fremste utøvere på hardingfele. Han kalte seg Knut Buen Tjønn etter at han flyttet til tanten i Tuddal, og gikk tilbake til fødenavnet Knut Buen i 1963.Buen har gjort et allsidig arbeid innenfor folkemusikken og annen folkekultur, og som formidler av denne. Han er spelemann, forfatter, komponist, kåsør, forlegger og impresario. Han har sammen med sine søsken ført familietradisjonen videre. Av moren Margit fikk en overbragt et bredt repertoar av vokal folkemusikk. Buen bodde i Tuddal fra han var fem år gammel og begynte å spille fele ni år gammel. Knut Dahle fra Tinn og Olav Løndal var viktige læremestre. Han vant sin første landskappleik som 16-åring. Han ga ut sin første plate i 1972.Han har drevet som rosemaler siden slutten av 1960-tallet. Han startet opp kafeteria og kulturbygget Knutepunktet i 1994. Han driver også Buen Kulturverkstad og Tuddal Amfi og Tonehall i sentrum av Tuddal. 
Buen ble utnevnt til Ridder 1. klasse av St. Olavs Orden i februar 1999, «for fortjeneste av norsk folkemusikk». Han ble utnevnt til statsstipendiat 1989 og har ellers mottatt en rekke priser, blant annet Telemark fylkes kulturpris i 1986 og to Spellemannpriser. Festskriftet fra 1998 har bidrag av blant annet Erik Bye, Kjell Bækkelund, Arne Nordheim, Hallvard T. Bjørgum og Karsten Isachsen.


== Verk ==
Selv takker jeg folkemusikken. Den har gjort alt for meg, og jeg har gjort noe for den

Buen, Knut. Kunst og handverk i Tuddal, Tuddal 1975
Buen, Knut. Jørgen Tjønnstaul. Buen Kulturverkstad, 1984. ISBN 82-991168-0-5
Buen, Knut. "Som gofa spølå" : tradisjonen rundt spelemannen Knut Dahle 1834-1921. Rupesekken forlag, 1983
sambok 20 bøker/artikler av Knut Buen


== Musikk ==
Et utvalg:

Hardingrock – Grimen. 2007. (med Vegard Sverre Tveitan og Heidi Solberg Tveitan)
Hjartekvad, tekst og tonedikt. 2005
Spelemannsprøva. 2001 (opptak fra 1965-76)
Myllargutens draum, draumen om det store spelet. 2001 (opptak 1972-1997)
Der og da = There and then, 20 slåttar med Knut Buen live 1965-98. 1999
Attersyn. 1995
Slåttesull og fanitull. 1992
Håvards draum, slåttar etter Håvard Gibøen 1809-73. 1992
Myllargutens minne, slåttar etter Torgeir Augundsson 1801-72. 1992
Fykerud'n, slåttar etter Lars Fykerud 1860-1902. 1992
Myllarfela, slåttar på Myllarfela. 1991Nasjonaldiskografien 92 plater Buen har medvirket på


== Priser og utmerkelser ==
Myllargutens gullmedalje i 1975
Nominert til Spellemannprisen 1978 i klassen årets folkemusikk- og gammeldansplate for Telemarksvingom
Norgesmester på hardingfele under Landskappleiken i 1983 og 1986,
Nominert til Spellemannprisen 1985 i klassen Årets spellemann for På gamle tufter
Telemark fylkes kulturpris 1986
Nominert til Spellemannprisen 1988 i åpen klasse sammen med Einar Steen-Nøkleberg for Slåtter
Statsstipendiat 1989
Lindemanprisen 1992
Spellemannprisen 1992 i klassen folkemusikk/gammaldans sammen med broren Hauk Buen for platen Fykerud'n
Rff-prisen i 1993
Spellemannprisen 1994 i klassen folkemusikk/gammaldans sammen med Leif Rygg og Kåre Nordstoga for platen Bjølleslåtten (slåttar etter Ola Mosafinn)
Æresmedlem i Landslaget for spelemenn i 1998
Ridder 1. klasse av St. Olavs Orden i 1999
Nominert til Spellemannprisen 2001 i klassen folkemusikk/gammaldans for Spelemannsprøva
Hilmar Alexandersens musikkpris i 2007
Gammleng-prisen i 2008 i klassen folkemusikk
Anders Jahres kulturpris i 2017


== Litteratur ==
Mellom hjertets slag og felas drag: festskrift til Knut Buen. Redaktør: Eivind Blikstad. Telemarksavisa, 1998. ISBN 82-993724-2-9


== Referanser ==


== Eksterne lenker ==
(en) Knut Buen på Internet Movie Database 
(en) Knut Buen på MusicBrainz 
(en) Knut Buen på Songkick